b'\n_START_ARTICLE_\nLars Jacobsen\n_START_SECTION_\nKlubkarriere\n_START_PARAGRAPH_\nHan vandt Ekstra Bladets Skolefodboldturnering i 1993, hvor han var elev p\xc3\xa5 Sanderumskolen i Odense._NEWLINE_Han blev k\xc3\xa5ret til \xc3\xa5rets pokalfighter i 2002 med OB._NEWLINE_Lars Jacobsen valgte i sommeren 2010 at forlade Blackburn Rovers til fordel for West Ham. Her spillede han frem til sommeren 2011, hvor han skiftede tilbage til sin tidligere klub, FC K\xc3\xb8benhavn. Lars Jacobsen er med 260 kampe (syv m\xc3\xa5l til f\xc3\xb8lge) for FC K\xc3\xb8benhavn blandt de spillere, der har opn\xc3\xa5et flest kampe for klubben. _NEWLINE_Efter kontraktudl\xc3\xb8b i FCK i sommeren 2014 skiftede Jacobsen p\xc3\xa5 en fri transfer til EA Guingamp p\xc3\xa5 en to-\xc3\xa5rig kontrakt.\n_START_SECTION_\nLandsholdskarriere\n_START_PARAGRAPH_\nJacobsen spillede i en lang \xc3\xa5rr\xc3\xa6kke fast p\xc3\xa5 det danske landshold, og medvirkede ved to slutrunder. Jacobsen stoppede p\xc3\xa5 landsholdet i en alder af 36 \xc3\xa5r, efter at Danmark ikke form\xc3\xa5ede at kvalificere sig til EM 2016. Han opn\xc3\xa5ede 81 A-landskampe fordelt p\xc3\xa5 9 \xc3\xa5r.\n_START_SECTION_\nAnden virke\n_START_PARAGRAPH_\nLars Jacobsen er i dag fodboldkommentator hos Discovery Networks samt medv\xc3\xa6rt p\xc3\xa5 Medianos fodboldpodcast "Fodboldministeriet" sammen med Christian Wolny og Sture Sand\xc3\xb8.'